b'\n_START_ARTICLE_\nGorenje pri Zre\xc4\x8dah\n_START_SECTION_\nIme\n_START_PARAGRAPH_\nDo leta 1955 se je naselje imenovalo Sveta Kunigunda. V Gorenje pri Zre\xc4\x8dah je bilo preimenovano na osnovi "Zakona o imenovanju naselij in ozna\xc4\x8devanju trgov, ulic in zgradb" iz leta 1948. Tako kot preimenovanje mnogih drugih krajev po Sloveniji v povojnem \xc4\x8dasu je bilo tudi preimenovanje Svete Kunigunde del obse\xc5\xbene kampanje oblasti, da se iz toponimov slovenskih krajev odstranijo vsi religiozni elementi. Med okoli\xc5\xa1kimi doma\xc4\x8dini iz Pohorja se je kljub temu \xc5\xa1e do danes ohranilo staro poimenovanje kraja v njegovi nare\xc4\x8dni obliki.'